Rafael del Riego

**Rafael del Riego y Flórez** (9 di aprili, 1784 - 7 di nuvèmmiru, 1823) era un ginirali Spagnolu e un puliticanti libbirali.

Del Riego nasciu lu 9 di aprili 1784 (secunnu autri lu 24 di nuvèmmiru 1785) a Santa María de Tuñas 'n Asturia. Doppu essiri lauriatu di l'Università d'Oviedo ntô 1807, si spustò a Madrid, unni si riggistrò pi fari lu sirvizziu militari. Ntô 1808, duranti la Guerra Spagnola di Nnipinnenza fu fattu priciuneri dî Francisi e fu carciratu 'n Escorial, d'unni finarmenti scappò.

Nta lu 10 di Nuvèmmiru fici parti dâ Battagghia d'Espinosa dû Monteros, e fu fattu priciuneri n'autra vota. Doppu tri iorna vinni mannatu ntâ Francia, e finarmenti vinni libbiratu. Iddu îu 'n giru ntâ Nglaterra e nnê stati tudischi, e ntô 1814 riturnò ntâ Spagna e n'autra vota addivintò surdatu cû gradu di tinenti corunellu.

Duranti li sei anni dâ assolutismu fici parti di la massuniria e di li libbirali nta na cuspirazzioni contra lu rè Ferdinandu VII. Ntô 1819 lu rè vinni a furmari 10 battagghiuna pi cummattiri contru li guerri di nnipinnenza di l'America dû Sud. Riego fu cumannanti di li battagghiuna Asturiani. Però, doppu c'arrivò a Cádiz, nzemmula cu l'autri ufficiali, accuminzò na mutinia lu primu di Innaru 1820 vulennu pi forza lu ritornu dâ custituzzioni dû 1812. Sta lotta vinni canusciuta doppu comu la Guerra Civili Spagnola, 1820-1823. Li truppi di Riego marciaru attraversu li cità d'Andalusia câ spiranza di pruvucari na rivuluzzioni contru lu regnu, ma lu populu nun fu tantu entusiasticu di chistu. Na rivuluzzioni però accuminciò nta Galizia, e subitu si spargiu nta tutti li parti dâ Spagna. Ntô 7 di marzu, 1820 lu palazzu riali a Madrid fu circundatu dî surdati cummanati dû Ginirali Ballesteros, e lu 10 di marzu lu rè accittò a ripristinari la custituzzioni.

Subbitu appena si furmò lu cuvernu "prugrissista", Riego, a Mariscal de Campo, fu numinatu capitanu-ginirali di la Galizia. Nna l'8 di jinnaru, 1821 pigghiò cumannu di l' Araguna, e sinni îu a Saragozza. Lu 18 di giugnu di lu stissu annu si maritò cu sò cucina Maria Teresa del Riego y Bustillos. Lu 4 di sittèmmiru 1821 a causa di na rivuluzzioni ripubbbricana falluta, iddu fu accusatu a tortu di ripubbricanisimu e misu mpriciuni. Comunqui, la sò pupularità aumintò, e cci foru assai dimmustrazzioni a Madrid pi libbirallu. Nta Marzu, 1822 fu elettu a la Corti Ginirali, e eventualmenti libbiratu dâ priciuni.

Nta lu dicèmmiru 1822, a lu Cungressu di Verona, li nazioni di la Santa Allianza decideru ca nu Spagnolu ripubbricanu puteva essiri na minazza pi lu bilanciu puliticu di l'Europa, e la Francia fu scigghiuta pi rimettiri la munarchia assuluta ntâ Spagna. Lu 7 di aprili, 1823 l'ersercitu francisi passò lu cunfini. Riego pigghiò lu cumannu di la terza armata, e risistiu a l'accupazioni nzemi a li gruppi liali lucali. Ma lu 15 di sittèmmiru fu tradutu, e fattu pricioneri nnô villaggiu di Anquillas (Jaén). Lu purtaru a Madrid. Anchi si n'amministia assuluta fu annunziata, la curti riali truvò Riego curpevuli di tradimentu, picchì iddu era un membru di lu Parlamentu ca vutò a favuri di livaricci lu putiri a lu re. Ô 7 di nuvèmmiru 1823 Rafael del Riego fu mpicatu nta la chiazza Cebada a Madrid.

*[[L'Innu di Riego]]*, fu na canzuna scritta in onuri di Riego e addivintò l'innu nazziunali di la Secunna Ripubbrica Spagnola (1931-1939). Nzinu a ora lu sò ritrattu e appizzatu nta lu palazzu di la Curti Ginirali.

----
**Rifirimenti:**

:en:Rafael del Riego

Riego, Rafael del
Riego, Rafael del